CELEX: C2007/170/68
Language: et
Date: 2007-07-21 00:00:00
Title: Kohtuasi T-188/07: 28. mail 2007 esitatud hagi — Fastweb versus komisjon

21.7.2007   
            
            
               ET
            
            
               Euroopa Liidu Teataja
            
            
               C 170/35
            
         28. mail 2007 esitatud hagi — Fastweb versus komisjon
   (Kohtuasi T-188/07)
   (2007/C 170/68)
   Kohtumenetluse keel: itaalia
   Pooled
   
      Hageja: Fastweb SpA (esindajad: õigustalituse ametnik M. Merola ja advokaat T. Ubaldi)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 24. jaanuari 2007. aasta otsus K(2006) 6634 (lõplik) riigiabi C 52/2005 (ex NN 88/2005, ex CP 101/2004) kohta osas, milles sellega tunnistatakse ebaseaduslikuks ja ühisturuga kokkusobimatuks riigiabi, mida Itaalia Vabariik andis digitaaldekoodrite toetusega ostmiseks tasulise televisiooni teenust pakkuvatele maapealsetele digitaalringhäälingu organisatsioonidele ja tasulise kaabeltelevisiooni operaatoritele (otsuse artikkel 1);
            
         
               —
            
            
               tühistada komisjoni 24. jaanuari 2007. aasta otsus K(2006) 6634 (lõplik) osas, milles sellega kohustatakse Itaaliat nõudma abisaajatelt ja eelkõige hagejalt kokkusobimatuks tunnistatud abi tagasi (otsuse artiklid 2 ja 3);
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolevas asjas vaidlustatud otsus on sama, mis kohtuasjas T-96/07: Telecom Italia Media vs. komisjon (1).
   Hagi toetuseks esitab hageja järgmised väited:
   
               —
            
            
               EÜ asutamislepingu artikli 87 lõike 1 rikkumine, ebapiisav põhjendamine ja uurimise puudulikkus meetmete riigiabina määratlemisega seoses. Hageja väidab eelkõige, et vaidlusalused meetmed ei kujuta endast riigiabi, kuna need ei puuduta riigi vahendite ülekandmist väidetavatele abisaajatele ega anna neile valikulist eelist teiste konkurentide ees;
            
         
               —
            
            
               EÜ asutamislepingu artikli 87 lõike 1 rikkumine, põhjenduse vastuolulisus ja ebapiisavus väidetavatel abisaajatel tekkinud majandusliku eelise määratlemise ja olemasoluga seoses. Hageja märgib, et komisjoni hinnang abi liigile — väidetavatel abisaajatel tekkinud majanduslik eelis — on ebapiisav ning esitatud põhjendused on selgelt vastuolulised. Otsus on ebaseaduslik ka seetõttu, et selles ei ole näidatud, mil viisil on tarbijatele antud toetus dekoodrite ostmiseks andnud väidetavatele abisaajatele vältimatult, automaatselt ja vaieldamatult majandusliku eelise;
            
         
               —
            
            
               põhjenduste puudumine abisaajatelt tagasinõutava abisumma määramise osas ning tagasinõudmise otsuse ebaseaduslikkus põhjusel, et see on vastuolus asutamislepingu riigiabi käsitlevate eeskirjadega ja nõukogu 22. märtsi 1999. aasta määruse (EÜ) nr 659/1999 artikliga 14. Hageja väidab, et komisjoni hinnang eelise ulatusele, mis kõnealustest meetmetest väidetavalt kasu saanud isikutel on tekkinud, põhineb ebapiisaval põhjendusel ja sellega on ületatud pädevuse piire, mis komisjonile on EÜ asutamislepinguga ja riigiabi menetlust käsitleva määrusega antud;
            
         
               —
            
            
               tagasinõudmise otsuse ebaseaduslikkus, kuna selle rakendamine on algusest peale absoluutselt ja objektiivselt võimatu, ning põhjenduste puudumine ja nõukogu 22. märtsi 1999. aasta määruse (EÜ) nr 659/1999 artikli 14 lõike 1 ning proportsionaalsuse põhimõtte rikkumine.
            
         
      (1)  ELT L 117, 29.5.2007, lk 32.